***Výbor***

***Národnej rady Slovenskej republiky***

***pre pôdohospodárstvo a životné prostredie***

17. schôdza výboru

CRD-1794/2020

**40**

**U z n e s e n i e**

**Výboru Národnej rady Slovenskej republiky**

**pre pôdohospodárstvo a životné prostredie**

**z 24. septembra 2020**

k vládnemu návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa mení zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení zákona č. 74/2020 Z. z (tlač 246)

**Výbor Národnej rady Slovenskej republiky**

**pre pôdohospodárstvo a životné prostredie**

**A. s ú h l a s í**

s vládnym návrhom zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa mení zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení zákona č. 74/2020 Z. z. s týmito pripomienkami:

1. V čl. I sa za bod 5 vkladá nový bod 6, ktorý znie:

„6. V § 45 ods. 5 písm. a) sa slovo „príslušnom“ nahrádza slovom „nasledujúcom“.

Nasledujúce body sa primerane prečíslujú, čo sa premietne do článku upravujúceho účinnosť zákona.

Odôvodnenie k bodu 1: *V nadväznosti na úvodnú vetu je potrebné precizovať vo vzťahu k určeniu obdobia, za ktoré sa majú plniť vyhradené povinnosti.*

1. V čl. I bode 8 § 54 ods. 8 písm. a) a bode 12 § 74 ods. 5 písm. a) sa slovo „príslušnom“ nahrádza slovom „nasledujúcom“.

Odôvodnenie k bodu 2: *V nadväznosti na úvodnú vetu je potrebné precizovať vo vzťahu k určeniu obdobia, za ktoré sa majú plniť vyhradené povinnosti.*

1. V čl. I bode 23 § 117 ods. 6 sa za slová „§ 53 ods. 3;“ vkladajú slová „§ 53a;“ a za slovami „§ 62 ods. 6;“ sa vkladajú slová „§ 73a;“.

Odôvodnenie k bodu 3: *V návrhu nového znenia § 117 ods. 6 absentujú ustanovenia týkajúce sa zákazu uvádzania na trh Slovenskej republiky niektorých jednorazových výrobkov z plastu a obaly z oxo-degradovateľných plastov na trh Slovenskej republiky. Je potrebné doplniť relevantné ustanovenia do tohto sankčného paragrafu, aby bol zabezpečený vyvážený systém na jednej strane ustanovenia zákazu a na druhej strane možnosti sankcionovať porušenie ustanoveného zákazu.*

**B. o d p o r ú č a**

**Národnej rade Slovenskej republiky**

vládny návrh zákona ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa mení zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení zákona č. 74/2020 Z. z **schváliť s pripomienkami;**

Anton **Stredák,**  v. r.Jaromír **Š í b l,**  v. r.

overovateľ výboru podpredseda výboru